Virallinen lehti nro C 020 , 20/01/1997 s. 0101



A4-0404/96 Päätöslauselma neuvoston tarkistamasta esityksestä Euroopan unionin yleiseksi talousarvioksi varainhoitovuodeksi 1997 - Pääluokka III - Komissio - neuvoston muuttamana Euroopan parlamentti, joka - ottaa huomioon esityksen talousarvioksi varainhoitovuodeksi 1997 tarkistuksineen ja muutoksineen, sellaisena kuin se on esitetty neuvoston toisen käsittelyn jälkeen (C4-0600/96), - ottaa huomioon esitystä yleiseksi talousarvioksi varainhoitovuodeksi 1997 koskevan neuvoston 19. marraskuuta 1996 laatiman oikaisukirjelmän nro 2 (C4-0615/96), - ottaa huomioon komission parlamentille ja neuvostolle esittämän ehdotuksen rahoitusnäkymien tarkistamisesta (SEK(96)0492 - C4-0239/96) 29. lokakuuta 1993 tehdyn budjettikuria ja talousarviomenettelyn parantamista koskevan toimielinten välisen sopimuksen 11 ja 12 artiklan mukaisesti, - ottaa huomioon vuoden 1997 talousarviomenettelyn suuntaviivoja - Pääluokka III - Komissio, koskevan 28. maaliskuuta 1996 antamansa päätöslauselman ((EYVL C 117, 22.4.1996, s. 64)), - ottaa huomioon 18. heinäkuuta 1996 antamansa päätöslauselman vuoden 1997 talousarvioon liittyvästä ad hoc -menettelystä, josta määrätään 29. lokakuuta 1993 tehdyn budjettikuria ja talousarviomenettelyn parantamista koskevan toimielinten välisen sopimuksen liitteessä II, joka koskee toimielinten välistä yhteistyötä talousarvioon liittyvissä asioissa ((EYVL C 261, 9.9.1996, s. 139)), - ottaa huomioon varainhoitoasetuksen ja erityisesti sen 15 ja 26 artiklan, joista jälkimmäinen sallii varojen siirron budjettikohdasta toiseen kunkin pääluokan sisällä, - ottaa huomioon ensimmäisessä käsittelyssä käymänsä keskustelut ja 24. lokakuuta 1996 antamansa päätöslauselman ((Kyseisen päivän istunnon pöytäkirja, osa II, kohta 2 b.)), - ottaa huomioon budjettivaliokunnan mietinnön (A4-0404/96), A. katsoo, että neuvoston 19. marraskuuta 1996 hyväksymässä talousarvioesityksessä maksusitoumusmäärärahoja on lisätty 298,4 miljoonalla eculla ja maksumäärärahoja 231,3 miljoonalla eculla, että talousarvion yläraja on 1,16 % BKT:sta ja että tämänhetkinen omien varojen yläraja on 1,24 % BKT:sta, B. katsoo, että talousarvioesitys on laadittu siten, että pyritään noudattamaan talousarvion kurinalaisuutta, jota jäsenvaltiot ovat pyytäneet, jotta niiden olisi mahdollista saavuttaa lähentymisperusteet talous- ja rahaliiton toteutumiseksi vuodesta 1999, C. katsoo, että parlamentti oli päättänyt säilyttää vuoden 1997 talousarvion maksusitoumusmäärärahat 89,137 miljardina ecuna ja maksumäärärahat 82,366 miljardina ecuna, so. komission vuodeksi 1997 esittämää alustavaa talousarvioesitystä alempina ja selvästi rahoitusnäkymien 90,229 miljardin ecun enimmäismäärää alempina, D. katsoo, että 14. lokakuuta 1996 kokoontunut ECOFIN-neuvosto päätti yksipuolisesti olla nykyisissä oloissa noudattamatta komission budjettivallan käyttäjälle esittämää edellä mainittua ehdotusta rahoitusnäkymien tarkistamisesta vuoteen 1999 asti sekä Euroopan parlamentin ehdotusta rahoitusnäkymien mukauttamisesta parlamentin tuen voimistamiseksi sen ensimmäisessä käsittelyssä ensisijaisiksi katsomille kolmelle ohjelmalle, E. katsoo, että neuvosto hylkäsi 229 parlamentin ensimmäisessä käsittelyssä hyväksymistä tarkistuksista kaikkien pääluokkien osalta, ilman yksittäisiä perusteluja, hyväksyi 57 tarkistusta ja muutti 14 tarkistusta; Euroopan parlamentti: Yleinen lähestymistapa 1. Päättää varata riittävän rahoituksen parlamentin ensimmäisessä käsittelyssä määrittelemille tärkeimmille prioriteeteille - Euroopan laajuisille verkoille sekä tutkimukselle ja kehitykselle - supistamatta Pohjois-Irlannin rauhan- ja sovitteluohjelmaa ja yhteisön aloitteita niiden alueiden tukemiseksi, joihin tekstiili- ja hiiliteollisuuden lama on vaikuttanut; 2. Pahoittelee, että näitä prioriteetteja tukevat Eurooppa-neuvostot ja muut neuvostot olivat kykenemättömiä hankkimaan tarvittavia uusia voimavaroja näihin toimiin ja ettei neuvostossa, asianmukaista poliittista syytä ilmoittamatta, päätetty rahoitusnäkymien tarkistamisesta; vakuuttaa uudelleen, että sillä on oikeus hyväksyä muiden kuin pakollisten menojen lisäyksiä 50 %:iin asti tällaisten menojen lisäyksen enimmäismäärästä, EY:n perustamissopimuksen 203 artiklan 9 kohdan neljännen alakohdan mukaisesti; 3. Pitää tervetulleena päätöstään pyrkiä löytämään rahoitus näille prioriteeteille omien ponnistelujen avulla vuoden 1997 talousarviossa; 4. Katsoo, että sen tulisi säilyttää tuki EU:n toimille ensimmäisessä käsittelyssä tehtyjen päätösten mukaisesti ja on sen vuoksi esittänyt uudelleen asianmukaiset tarkistukset, erityisesti seuraavat: - toimet työllisyyden ja sosiaalisen yhteenkuuluvuuden edistämiseksi infrastruktuuriin investoimalla sekä PK-yrityksiä ja tutkimusta tukemalla; - aloitteet nuorisotyöttömyyden ja sosiaalisen syrjäytymisen torjumiseksi; - toimet koulutukseen ja ammatilliseen koulutukseen kannustamiseksi ja terveydenhoidon parantamiseksi; - ympäristöstandardien noudattaminen ja naisten ja miesten tasavertainen kohtelu EU:n politiikkojen täytäntöönpanossa; - toimet kolmansien maiden tukemiseksi, demokratian edistämiseksi ja ihmisoikeuksien kunnioittamiseksi; - toimet pakolaisten ja hätäsiirtolaisten auttamiseksi ja kansalaisyhteiskunnan edistämiseksi unionin sisällä ja sen ulkopuolella; 5. Katsoo edelleen, että sen vuoden 1997 talousarviota koskevissa päätöksissä on täydellisesti otettu huomioon 28. maaliskuuta 1996 annetussa päätöslauselmassa esitetyt suuntaviivat, ja että se on siten edesauttanut vakaan ja taloudellisesti luotettavan talousarvion laatimista, jäsenvaltioiden kansallisten talousarviota koskevien päätösten mukaisesti, talous- ja rahaliiton luomiseen tarvittavien, Euroopan unionista tehdyn sopimuksen mukaisten lähentymisperusteiden saavuttamiseksi; Neuvoston suhtautuminen 6. Ilmaisee toisaalta vakavan huolestuneisuutensa neuvoston jatkuvasta kyvyttömyydestä ja poliittisen tahdon puutteesta käydä parlamentin kanssa todellista mielekästä vuoropuhelua varainhoitovuoden aikana, kuten kävi ilmi erityisesti neuvoston kanssa 19. marraskuuta 1996 pidetyissä neuvotteluissa; 7. Pahoittelee, että neuvoston suhtautuminen on aina ollut legalistista ja vastakkainasetteluun suuntautunutta, mikä ei ole yhteisten julistusten ja vuosien 1982, 1988 ja 1993 toimielinten välisten sopimusten mukaista; neuvosto on siten supistanut parlamentin kanssa käytävän vuoropuhelun steriiliksi, byrokraattiseksi ja puhtaasti tekniseksi; 8. Pitää valitettavana sitä, että neuvosto on torjunut rahoitusnäkymien vähäisen tarkistamisen, joka mahdollistaisi sen, että budjettivallan käyttäjä voi ilmaista neuvottelumenettelyssä prioriteetteja toisin kuin mitä yhteisellä päätöksellä on useasti aiemmin päätetty; 9. Katsoo, että tämä negatiivinen suhtautuminen tuli esiin 19. marraskuuta 1996 pidetyissä neuvotteluissa kaikista kolmesta tärkeästä aiheesta keskusteltaessa: - oikeudellinen perusta - kalastussopimuksia koskevat talousarvioon liittyvät tiedot - neuvoston painopisteiden rahoittaminen Pohjois-Irlannin, Euroopan laajuisten verkkojen sekä tutkimuksen ja kehityksen osalta; toteaa, että kalastussopimusten osalta on aivan äskettäin edistytty; 10. Pahoittelee oikeudellisen perustan osalta sitä, että neuvosto on muuttanut kantaansa huhtikuun 1995 jälkeen; viittaa siihen, että yksi jäsenvaltio nosti oikeudellista perustaa koskevan kanteen komissiota vastaan 16 päivää ennen 16. huhtikuuta 1996 pidettyä trilogia, jossa tästä asiasta oli määrä keskustella; pahoittelee, että neuvosto 25. heinäkuuta 1996 pidettyjen neuvottelujen jälkeen vaati epärealististen lisäehtojen täyttämistä tämän sopimuksen aikaansaamiseksi; huomauttaa, että neuvosto ei suhtautunut rakentavasti parlamentin ensimmäisessä käsittelyssä hyväksymiin oikeudellisia perustoja koskeviin suuntaviivoihin; vakuuttaa, että se on valmis neuvottelemaan hyvässä uskossa tätä asiaa koskevasta yhteisestä julkilausumasta tämän päätöslauselman 19 kohdassa hahmoteltujen periaatteiden pohjalta; 11. Panee tyytyväisenä merkille yhteistä julkilausumaa koskevien neuvottelujen tuloksen (tämän päätöslauselman liitteenä) budjettivallan käyttäjän tiedottamisen parantamisen osalta, mikä vahvistaa perusteet määrärahojen asettamiselle varaukseen (B0-40) ja minkä avulla pitäisi olla mahdollista välttää neuvoston ja komission järjestelmällinen käytäntö kalastussopimuksien ja -pöytäkirjojen väliaikaisesta soveltamisesta; muistuttaa, ettei tämä yhteinen julkilausuma aseta kyseenalaiseksi Euroopan parlamentin käsityksiä menojen luokittelusta momentin B7-800 tai varaukseen B0-40 asetettujen määrärahojen osalta; 12. Pahoittelee, a) että neuvosto torjui sen yritykset käydä vuoropuhelua luokittelusta vuonna 1982 annetun yhteisen julistuksen ja yhteisöjen tuomioistuimen oikeusasiassa C41/95 antaman päätöksen mukaisesti; b) että myös nyt valmistellaan HVK:n yhteydessä ehdotuksia tiettyjen EU:n muiden kuin pakollisten menojen luokittelemiseksi pakollisiksi menoiksi; 13. Varoittaa neuvostoa, että tämänkaltainen kehitys pahentaa EU:n demokratiavajetta; 14. Katsoo, että kaikista näistä syistä talousarvioneuvostoa ei voida ilman asianmukaisia poliittisia valtuuksia pitää talousarviomenettelyn aikana luotettavana ja tehokkaana parlamentin keskustelukumppanina, ja vaatii puhemiestään neuvoston ja komission puheenjohtajien kanssa tutkimaan mahdollisuuden järjestää talousarviota koskevat neuvottelut ja trilogit yhdessä ECOFIN-neuvoston ministerien kanssa; 15. Pahoittelee lopuksi neuvoston reaktiota siihen, miten parlamentti rahoittaa unionin painopistealoja; vastustaa neuvoston tapaa tulkita vuonna 1993 tehtyä toimielinten välistä sopimusta, jossa kielletään menojen uudelleenluokittelu; Erityispyynnöt 16. Pitää olennaisena, että kun Eurooppa-neuvoston jäsenet tekevät ehdotuksia, joilla on rahoitusvaikutuksia, he esittävät rahoitusselvityksiä tai arvioita siitä, miten tällaiset aloitteet olisi rahoitettava, ja noudattavat siten budjettikuria, josta he niin usein puhuvat; 17. Tunnustaa eri säädösten ja tiettyjen erityisohjelmien mukaan sallittujen tutkimusten tarpeen, mutta vahvistaa kuitenkin erityisesti komission 22. huhtikuuta 1992 antaman tiedonannon mukaisesti tekemänsä päätöksen rajoittaa tukitoimiin myönnettävien varojen määrää; pyytää komissiota toimittamaan budjettivallan käyttäjälle informaatiota vuoden 1997 talousarvion tukitoimia (tutkimukset, tiedotus, kokoukset) koskevien toimien toteuttamisesta; 18. Pitää tervetulleena sitä, että neuvosto on hyväksynyt toimet ympäristönäkökohtien huomioonottamiseksi vastedeskin ja toistaa, että kaikkiin merkittäviin hankkeisiin, jotka rahoitetaan kohdista, joita tarkistukset koskevat, tulisi liittää EY:n perustamissopimuksen 130 r artiklan mukaisesti ympäristönäkökohtia koskeva lausunto ja siten noudattaa komission ja parlamentin vuonna 1995 asiasta laatimia menettelytapasääntöjä; 19. Vahvistaa kantansa, jonka se on ilmaissut oikeudellisia perustoja ja enimmäismääriä koskevaa komission tiedonantoa budjettivallan käyttäjille koskevassa, 12. joulukuuta 1995 antamassaan päätöslauselmassa ((EYVL C 17, 22.1.1996, s. 27)) ja ensimmäisessä käsittelyssä tekemässään tarkistuksessa, että, lukuun ottamatta toimielinten hallinnollisen itsenäisyyden rajoissa toteutettavia toimia, kaikilla tärkeillä toimilla on oltava ajoissa oikeudellinen perusta ja että pilottihankkeet ja yli 10 milj. ecua maksavat valmistelevat toimet on toteutettava riittävän pitkän ajan kuluessa, jotta oikeudellinen perusta ehditään hyväksyä, edellyttäen että varojen määrä pysyy rahoitusnäkymien rajoissa; vahvistaa oikeutensa luoda mainitussa menettelyssä rahoitus uusille aloitteille ja pyytää komissiota tekemään erityissopimuksen viime vuosina rahoitettujen toimien osalta; 20. Vaatii komissiota varmistamaan, että vuoden 1997 talousarvio toteutetaan parlamentin tekemien päätösten ja EY:n perustamissopimuksen 205 artiklan mukaisesti, ja pyytää sitä kiinnittämään asianmukaista huomiota näihin talousarviota koskeviin päätöksiin vuoden 1997 lainsäädäntöohjelmassaan, ottaen erityisesti huomioon seuraavat budjettikohdat, jotka parlamentti on ensimmäistä kertaa ottanut talousarvioesitykseen: - kolmas järjestelmä ja työllisyys (B3-4010N) ja PK-yritysten sekä käsiteollisuuden ja pienyritysten tukeminen (B5-3201N and B5-3202N); - lapsiin, nuoriin ja naisiin kohdistuvan väkivallan vastaiset toimenpiteet (B3-4100N); - toimet pakolaisten hyväksi (B3-4113 ja B7-6008N) ja toimet turvapaikka- ja pakolaispolitiikan alalla (B5-803N); 21. Päättää kirjata määrärahoja varaukseen 38 budjettikohdan osalta niiden toteuttamisen tarkaksi valvomiseksi varainhoitovuoden 1997 aikana (ks. liite I); viittaa hyväksymissään tarkistuksissa mainittuihin määrärahojen vapauttamisen ehtoihin; on valmis vapauttamaan määrärahat, kun sen asettamat ehdot on täytetty; 22. Toivoo, että talousarviohallintoa parannetaan siten, että komissio ja jäsenvaltioiden hallinnot soveltavat viipymättä SEM 2000 -ohjelman yhteydessä hyväksyttyjä suosituksia; Maatalouspolitiikka 23. Pitää tervetulleena, että oikaisukirjelmällä 2/97 varataan määrärahoja BSE-kriisin dramaattisista vaikutuksista kärsiville karjankasvattajille, ja on valmis poikkeuksellisesti, neuvoston 30. lokakuuta 1996 antaman päätöksen huomioon ottaen, käsittelemään asiaa; toteaa kuitenkin, että neuvosto on ehdottanut budjettikohtaan määrärahoja, vaikka sopivaa oikeudellista perustaa ei ollut hyväksytty, mikä on vastoin oikeudellisia perustoja koskevia neuvoston tämänhetkisiä ehdotuksia; 24. Muistuttaa vaatineensa, että oikaisukirjelmällä lisätään laadukkaan naudanlihan kulutusta Euroopan unionissa edistävien toimien rahoitusta 20 miljoonalla eculla, kuten sen maataloutta ja maaseudun kehittämistä käsittelevä valiokunta vaati ensimmäisessä käsittelyssä, ja panee tyytyväisenä merkille neuvoston kanssa trilogissa 19. marraskuuta 1996 saavutetun yhteisymmärryksen siitä, että kansalaisten luottamus markkinoihin voidaan palauttaa ainoastaan laatumerkinnöillä, joista ilmenee lihan alkuperä; Rakennetoimet 25. Vahvistaa päätöksensä varmistaa yhteisön rakennerahaston, tukikehysten, yhteisön aloitteiden ja koheesiorahaston ohjelmien ja hankkeiden tukikehysten ja yksittäisten suunnitteluasiakirjojen täytäntöönpano, seuranta ja arviointi; Sisäpolitiikat 26. Odottaa, että komissio esittää asianmukaisia ehdotuksia, joilla sen kertomus virastojen varainhoitoasetusten yhdenmukaistamisesta pannaan viipymättä täytäntöön; tällaisten ehdotusten on sisällettävä varainhoidon valvonnan yhtenäiseen järjestelmään ja yksittäisiin vastuuvapausmenettelyihin liittyvät näkökohdat; kehottaa budjettivaliokuntaansa tutkimaan näiden virastojen kiinteistöpolitiikan ja verotuksellisen aseman vaikutukset talousarvioon; 27. Toteaa, että varauksessa olevat varat voidaan vapauttaa varainhoitovuoden aikana, jos virasto pystyy todistamaan budjettivallan käyttäjälle, että käytössä olevat varat on kokonaan käytetty toimintaohjelman mukaisesti ja että lisärahoitusta tarvitaan toiminnan kattamiseen; huomauttaa viraston osalta, että se voi myös anoa lisärahoitusta täydentävästä ja korjaavasta lisätalousarviosta, jos sen tarve voidaan perustella ja jos varoja on saatavana; 28. Korostaa vakaumustaan, jonka mukaan Euroopan yhteisöjen toimielinten ja virastojen keräämät tulot ovat unionin omia varoja niiden uudelleen käytön osalta; muistuttaa komissiota sen vuonna 1995 antamasta sitoumuksesta, jonka mukaan se esittää budjettivallan käyttäjälle kertomuksen tällaisten tulojen budjetoinnista vuonna 1996; 29. Päättää muuttaa Euroopan tekstiili- ja vaatetusalan seurantakeskusta koskevaa tarkistustaan vahvistaakseen keskuksen roolia ei-poliittisena elimenä, jonka tavoitteena on tämän alan objektiivinen tutkimus, mutta ilmoittaa kuitenkin olevansa valmis harkitsemaan uudelleen vuoden 1998 talousarviomenettelyssä, tuleeko tämän keskuksen edelleen saada julkista rahoitusta EU:n talousarviosta, ja jos tulee, millä ehdoilla; 30. Pitää valitettavana komission tapaa yhdistää useita elementtejä yhteen ehdotukseen, jotta se voisi olla käyttämättä sellaisia oikeudellisia perustoja, joiden osalta menettelyt ovat parlamentin kannalta suotuisampia; katsoo, että tällaista asennetta ei voida hyväksyä; panee merkille ehdotuksen, joka koskee posti- ja televiestintäpalveluja, ja on valmis harkitsemaan määrärahojen ottamista budjettikohtaan, kun neuvosto on hyväksynyt oikeudellisen perustan; 31. On ottanut huomioon komission päätöksen PO X:n uudelleenjärjestelyjä koskevista suuntaviivoista; katsoo, että uudistuksen perusperiaatteet ovat budjettikohtaan B3-300 esitetyn budjettitarkistuksen selvitysosan hengen mukaisia; päättää täten vapauttaa puolet tämän kohdan varauksiin kirjatuista määrärahoista; 32. Pyytää komissiota esittämään ennen maaliskuun 1997 loppua kertomuksen tulevista tarpeista televisiotoiminnan (erityisesti EURONEWSin) tukemiseksi koko EU:n talousarviossa ja kehottaa toimivaltaisia valiokuntia tällä perusteella esittämään selonteon tähän budjettikohtaan kuuluvien eri TV-toimien laadusta ja rahoituksesta, EU:n talousarviosta myönnettävän suoran rahoituksen poistamiseksi vuoteen 1999 mennessä; vapauttaa 50 % Euronewsille (B3-2012) tarkoitetuista määrärahavarauksista saatuaan kertomuksen Euronewsin rahoitusjärjestelyistä sekä sen kustannuksista ja vaikutuksista; 33. Hyväksyy päätöksen kirjata varaukseen neljännen puiteohjelman lisärahoitus, joka olisi jaettava seuraavasti: - 15 % (vähintään 10 milj. ecua) muiden kuin ydinvoimalla tuotettujen energiamuotojen tutkimus- ja kehitysohjelmiin (vesivoiman tutkimus ja uusiutuvat energianlähteet) - 10 % biolääketieteen tutkimus- ja kehitysohjelmiin (BSE) - 35 % ilmailua koskevien teollisten ja materiaalisten teknologioiden tutkimus- ja kehitysohjelmiin (vesivoiman tutkimus, yhdistelmäliikenne ja miinojen sijaintipaikat) (3 milj. ecua) - 20 % telematiikan tutkimus- ja kehitysohjelmiin (pedagogiset multimediat ja yhdistelmäliikenne) - 10 % tietotekniikan tutkimus- ja kehitysohjelmiin (multimediat ja miinojen sijainti) (3 milj. ecua) - 10 % ympäristön tutkimus- ja kehitysohjelmiin (vesivoiman tutkimus ja miinojen sijainti) (4 milj. ecua); Ulkopolitiikka 34. Ilmoittaa tukevansa täysin MEDA-ohjelman täytäntöönpanoa; kehottaa kunnioittamaan Turkin poliittisesta tilanteesta 19. syyskuuta 1996 ((Kyseisen päivän istunnon pöytäkirja, osa II, kohta 6.)) antamassaan päätöslauselmassa asetettuja ehtoja; 34. Muistuttaa, että komission on löydettävä olemassa olevan talousarvion rakenteen rajoissa sopivia keinoja, joilla voidaan myöntää rahoitusta Tsetsenian jälleenrakennustoimille; 35. Pyytää komissiota vuoden 1998 alustavan talousarvioesityksen jättämisen yhteydessä tekemään selkoa siitä, miten uusi «Liikasen menettely», joka otettiin PHARE-, TACIS- ja MEDA-ohjelmia koskevaan korjaavaan ja täydentävään lisätalousarvioon 1/96, toimii; 36. Vahvistaa ensimmäisessä käsittelyssä tekemänsä päätöksen, että Euratom- sopimuksen sisältämät toimet asiantuntijoiden kouluttamiseksi PHARE- ja TACIS-maissa ydinmateriaalien kirjanpidon ja valvonnan osalta olisi toteutettava budjettikohdilla B7-500 ja B7-520; Hallintokulut 37. Ottaa huomioon komission tiettyjen yksikköjen uudelleenorganisointia koskevat komission päätökset, kuten ensimmäisessä käsittelyssä vaadittiin; odottaa jäljennöstä Task Force -yksikön täydellisestä kertomuksesta, joka on esitettävä parlamentin budjettivaliokunnalle ja talousarvion valvontavaliokunnalle; toteaa, odoteltaessa komission kanssa käytävää yleiskeskustelua inhimillisten voimavarojen hallinnosta ennen vuoden 1998 alustavan talousarvioesityksen esittämistä, että sen ensimmäisessä käsittelyssä esittämät pääehdot täytettiin ajoissa budjettikohdan A-1000 varauksien vapauttamiseksi toisessa käsittelyssä; 38. Pahoittelee, että komissio on jättänyt täyttämättä suuren määrän vuoden 1996 talousarviossa esitettyjä vapaita virkoja; pyytää komissiota siksi toimittamaan budjettivallan käyttäjälle 31. toukokuuta 1997 mennessä ehdotuksia henkilöstön uudelleensijoittamisesta aloilla, joilla vapaita virkoja on edelleen olemassa; 39. Odottaa yksityiskohtaista arviointia vuonna 1993 aloitetusta määrärahojen muuttamisesta budjettikohdiksi; 40. Vahvistaa päätöksensä pyrkiä täydellisen avoimeen hallintomenettelyyn ulkosuhteita koskevien sopimusten hallinnoinnin osalta; vahvistaa päätöksensä poistaa AEC:lle tarkoitettu tuki ja ottaa huomioon komission sitoumuksen esittää vaihtoehtoiset säännöt maaliskuun 1997 loppuun mennessä; kehottaa komissiota ryhtymään tarpeellisiin määräaikaisiin toimiin olemassa olevien sopimusten noudattamiseksi; 41. Vahvistaa päätöksensä perustaa globaali varaus valtuuskuntia varten (15,3 milj. ecua) odoteltaessa arviointia tiedonannosta, joka komission on määrä esittää, sekä uudelleensijoittamista koskevia käytännön täytäntöönpanotoimia ja komission ulkoisten yksiköiden uudistamista; 42. Kiinnittää huomiota siihen, että on tärkeää laajentaa toimielinten välistä yhteistyötä, jotta päästään tavoiteltuun synergiaan ja säästöihin; pyytää komissiota esittämään arvion kaikissa toimielimissä saavutetuista säästöistä ja ennusteen säästöistä vuoteen 1999 mennessä; 43. Toistaa toivovansa, että budjettikohdan A-431 «Kehittyneet televiestintäjärjestelmät» perusteella kehitetyt hankkeet toteutetaan synergisesti Euroopan parlamentin ja komission kesken; muistuttaa, että tämän toimielinten välisen yhteistyön toteuttamisjärjestelyistä on esitettävä 31. maaliskuuta 1997 mennessä budjettivallan käyttäjälle kertomus, jossa on liitteenä täydellinen rahoitusselvitys; 44. Pyytää komissiota saattamaan päätökseen meneillään olevan tutkimuksensa kaikista tuista (talousarvion osat A ja B), jotta tämä asiakirja voisi toimia perustana arviolle, jonka budjettivaliokunta tekee 31. toukokuuta 1997 mennessä EU:n talousarviosta (osat A ja B) myönnettyjen tukien talousarvioon kirjaamismenettelystä; Varaukset 45. Vaatii komissiota esittämään kaikki lukuun B0-40 kirjattujen määrärahojen siirrot eri budjettikohtiin mahdollisuuksien mukaan ennen 15. syyskuuta 1997; vaatii komissiota ilmoittamaan tästä budjettivallan käyttäjälle suoraan viimeistään 10 päivää etukäteen; muistuttaa, että nämä siirtoehdotukset on esitettävä Notenboom-Bourlanges-menettelyn mukaisesti; 46. Pyytää komissiota laatimaan kertomuksen yhteisen ulko- ja turvallisuuspolitiikan rahoitukseen liittyvistä seikoista ja budjettivallan käyttäjälle siirtopyyntöjen tueksi annetuista tiedoista; kehottaa budjettivaliokuntaansa laatimaan asiaa koskevan mietinnön ennen 30. kesäkuuta 1997; Negatiiviset varaukset 47. Pyytää, ettei komissio vuoden alussa määrittele tiettyjä budjettikohtia todennäköisesti negatiivisia varauksia aiheuttaviksi; Marginaalit 48. Ottaa huomioon mahdollisen korjaavan ja täydentävän lisätalousarvion käytettäväksi jätetyt marginaalit: otsake 1 - 1 miljardi ecua, otsake 3 - 2,1 miljoonaa ecua, otsake 4 - 21,4 miljoonaa ecua ja otsake 5 - 68,3 miljoonaa ecua; Loppuhuomautukset 49. Kehottaa puhemiestään vahvistamaan budjettiasiakirjan Euroopan unionin talousarvioksi; 50. Kehottaa puhemiestään välittämään nämä talousarviota koskevat päätökset neuvostolle ja komissiolle. LIITE ITALOUSARVIO VUODEKSI 1997 Varaukseen B0-40 otetut määrärahat (Tilanne parlamentin toisen käsittelyn jälkeen) >TABLE> Huomautus: Neuvosto otti ensimmäisessä käsittelyssä määrärahoja varaukseen B0- 40 seuraavia budjettikohtia varten (Euroopan parlamentin ensimmäisessä käsittelyssä hyväksymä päätös): B1-1501 - Hyvitykset vetäytymistoimenpiteistä 319 000 000 1 999 000 B1-2000 - Tuki voille ja voiöljylle 304 000 000 7 200 000 B1-2220 - Palkkiot lampaan- ja vuohenlihan tuottajille 1 614 955 000 42 900 000 B5-800 - Yhteistyö oikeus- ja sisäasioissa p.m. 9 300 000 LIITE IIYHTEINEN JULKILAUSUMA KALASTUSSOPIMUKSIA KOSKEVAN, BUDJETTIVALLAN KÄYTTÄJÄLLE SUUNNATUN TIEDOTUKSEN PARANTAMISESTA Toimielimet ovat yksimielisiä jäljempänä esitetyistä seikoista ja sitoutuvat soveltamaan niitä nykyisissä ja tulevissa talousarviomenettelyissä: Nimikkeistö1. Lisätään kaksi uutta kalastussopimuksia koskevaa budjettikohtaa: a) Kansainväliset kalastussopimukset (B7-8000) kattavat kaikki asianomaisen varainhoitovuoden alussa voimassa oleviin sopimuksiin ja niiden pöytäkirjoihin liittyvät määrät. Kaikkia uusia (tai uusittavia) sopimuksia koskevat määrät sidotaan alamomenttiin B7- 8000 mutta kiinnitettyinä varaukseen B0-40. b) Kansainvälisille järjestöille annettavat avustukset (B7-8001). 2. Toimielinten välisen sopimuksen liitteessä II olevan B kohdan mukaisen tilapäisen neuvottelumenettelyn kuluessa parlamentti ja neuvosto pyrkivät yhteisestä sopimuksesta vahvistamaan budjettikohtiin ja varaukseen (B0-40) otettavan määrän komission ehdotusten perusteella. 3. Euroopan komissio lupaa käytännesääntöjen sitoumusten mukaisesti tiedottaa säännöllisesti Euroopan parlamentille sen valiokuntien kautta neuvottelujen valmisteluista ja kulusta, talousarvioon kohdistuvat vaikutukset mukaan lukien. Kalastussopimuksia koskevassa lainsäädäntötyössä kyseiset kolme toimielintä sitoutuvat tekemään kaikkensa, jotta kaikki menettelyt suoritetaan mahdollisimman nopeasti. Jos kalastussopimuksiin varatut määrärahat (varaus mukaan lukien) osoittautuvat riittämättömiksi, komissio toimittaa budjettivallan käyttäjälle tiedot, joiden avulla voidaan kolmen toimielimen välillä mahdollisesti yksinkertaistetussa muodossa käytävässä neuvottelussa keskustella tilanteen syistä ja mahdollisista toimenpiteistä, joihin ryhdytään vakiintuneiden menettelytapojen mukaisesti. Komissio tekee tarvittaessa ehdotuksia soveltuvista toimenpiteistä. Tiedotus4. Komissio esittää neljännesvuosittain budjettivallan käyttäjälle yksityiskohtaiset tiedot voimassa olevien sopimusten toteutumisesta sekä rahoitusennusteet loppuvuodeksi.